På Arbejdsmedicinsk Klinik på Aalborg Sygehus er meldingen klar - overlæge Øyvind Omland fraråder at arbejde for meget - især hvis man har sukkersyge - Hvis det drejer sig om en tilstand med kronisk stress, så ved man, at det på lige fod med infektioner medfører et øget behov for insulin. Hvis man ikke justerer for det, kan sukkersygen komme ud af balance, forklarer overlæge Øyvind Omland. Og kommer kroppen ud af balance, kan faresignalerne være træthed, og at man kommer til at svede og føle sig utilpas. Ifølge Øyvind Omland er det derfor vigtigt at organisere sit arbejde, så man spiser rigeligt og holder nok pauser. På den måde kan man undgå stress og samtidig have et krævende job - Selvfølgelig kan man arbejde og overarbejde, men det som er vigtigt, er, at kontrollere pulsen ved jævne mellemrum, siger Øyvind Omland.

Referat:
En 23-årig mand fra Hobro fik hjernskade efter at have arbejdet for meget. Han lider af sukkersyge og nu advarer en overlæge fra Aalborg: For meget stress kan få konsekvenser